kalixlouiis/myanmar-wikipedia-corpus huggingface dataset:
ချက်နိုင်ငံ ဗိသုကာပညာရှင်များက ပေးသော ဆုပေါင်းများစွာကို ရရှိထားသော အိမ်ဖြစ်သည်။
ဓာတ်ပုံဆရာ Josef Sudek ၏ ဓာတ်ပုံများစွာကိုလည်း အများဆုံး စုစည်းပိုင်ဆိုင်ထားသူဖြစ်သည်။
အင်သားလူမျိုး (အင်္ဂလိပ်: Insar) သည် ရှမ်းပြည်တောင်ပိုင်း၊ ညောင်ရွှေမြို့နယ်၊ အင်းလေးဒေသတစ်ဝိုက်၌ အခြေစိုက်နေထိုင်လျက်ရှိသော လူမျိုးကို အင်းသားလူမျိုးဟုခေါ်သည်။
အင်းလေးရေပြင် တွင်လည်းကောင်း၊ အင်းလေးကမ်းစပ် ရေတစ်ဝက် ကုန်းတစ်ဝက်၌လည်းကောင်း ရွာများကို တည်ထောင်နေထိုင်သူများ ဖြစ်ကြသဖြင့် ထိုသို့ခေါ်ဝေါ်ခြင်းဖြစ်ပေသည်။
နောက်ခံ သမိုင်းကြောင်းနှင့် ပေါ်ပေါက်လာပုံ အင်းသားလူမျိုးတို့သည် ထိုဒေသ၏မူလတိုင်းရင်းသားများ မဟုတ်ချေ။
ယင်းတို့သည် ရှမ်းပြည်နယ်၏ လူမျိုးစုတစ်စု ဖြစ်သော်လည်း၊ ရှမ်းထက်ဗမာပို၍ဆန်သည်။
အင်းသားတို့၏ စကားအသံ လေယူလေသိမ်းတို့သည် အလွန်ရှေးကျသော ဗမာစကားသံနှင့်တူသည်။
မျက်နှာပုံပန်း ကိုယ်ခန္ဓာအချိုးအဆက်တို့ကလည်း ဗမာတို့နှင့်ဆင်သည်။
သုတေသနများအရ အင်းသားတို့သည် တိဗက်-ဗမာအုပ်စု၏ လိုလို-ဗမာအုပ်စုမှဆင်းသက်လာသော ဗမာနွယ် လူမျိုးစုတစ်စုဖြစ်သည်Than Tun, *History of Burma: From the Earliest Times to 10 March 1824*, Yale University Press, 1988.။
အင်းသားတို့၏ စကားလုံးဝေါဟာရများတွင် အခြားဗမာနွယ်လူမျိုးများဖြစ်သည့် ရခိုင်လူမျိုး၊ ထားဝယ်လူမျိုးတို့၏ စကားလုံးများနှင့်ဆင်တူသော ဝေါဟာရများလည်းရှိသည်။
ထို့ကြောင့် အင်းသားတို့သည် ရခိုင်အုပ်စုခွဲ၊ ထားဝယ်အုပ်စုခွဲတို့နှင့် နီးစပ်သောလူမျိုးစု တစ်စုဟုလည်း ဆိုကြသည်။
အချို့ကမူ အင်းသားလူမျိုးသည် ထားဝယ်လူမျိုးမှ ဆင်းသက်ဆက်နွယ်လာသည်ဟု ဆိုကြသေးသည်။
အင်းသားတို့သည် ထားဝယ်လူမျိုးအဆက်ဟု ဆိုကြသော်လည်း အင်းလေးဒေသသို့ မည်သို့မည်ပုံ ရောက်ရှိလာသည်ဟူသော အချက်၌မူ အယူအဆအမျိုးမျိုးရှိနေလေသည်။
အခြေအမြစ်ခိုင်လုံသည်ဟု မဆိုနိုင်သော်လည်း၊ အချို့၏အယူအဆတစ်ရပ်မှာ၊ ပုဂံပြည့်ရှင် အလောင်းစည်သူမင်းသည် ဖောင်စင်္ကြာဖြင့် တိုင်းခန်းလှည့်လည်စဉ်က အင်းလေးသို့လရောက်သောအခါ ထားဝယ်မှပါလာသော ဖောင်တော်အမှုထမ်း ထားဝယ်သားတစ်စု (အချို့ကညီအကိုနှစ်ယောက်ဟု ဆိုသည်။
) အား ထိုဒေသ၌ အခြေစိုက်နေထိုင်ရန် နေရာချထားပေးခဲ့သည်။
ထိုထားဝယ်သားတို့သည် အင်းထဲတွင် နမ့်ပန်၊ ဟဲယာ၊ နောင်တော၊ ရွာကြီးဘန့်ပုံးဟူသောရွာ ၄ ရွာကိုတည်ထောင်နေထိုင်ကြသည်။
အင်းထဲရှိထိုရွာလေးရွာကို အင်းလေးရွာဟုခေါ်ရာမှ အင်းကိုလည်းအင်းလေးအင်းဟုခေါ်ခဲ့ခြင်းဖြစ်သည်ဟုဆိုကြသည်။
ထိုထားဝယ်သားတို့မှ မျိုးဆက်ပြန့်ပွား၍ လူဦးရေတိုးတက်လာသဖြင့် ယခုအခါရွာ ကြီးရွာငယ် လေးဆယ်ကျော်ခန့်အထိ ရှိလာခဲ့သည်ဟုဆိုလေသည်။
အလောင်းစည်သူမင်းသည် အင်းလေးသို့ တိုင်းခန်း လှည့်လည်ရောက်ရှိခဲ့သည်ဟု ယူဆကြသည်မှာ တန်ခိုးကြီး ဖောင်တော်ဦးဘုရားငါးဆူသည် ထိုမင်းတရားကြီး၏ ဖောင်တော်ဦး၌ တင်၍ပူဇော်ခဲ့သော ဘုရားများဖြစ်သည်။
အင်းလေး အနောက်ဘက်ကမ်းရှိ ဖောင်တော်ရွာမှ ဘုရားနှင့် ခေါင် တိုင်ရွာအနီးရှိ ကွန်းတောင်ဘုရားသည်လည်း အလောင်းစည်သူမင်း တည်ထားခဲ့သော ဘုရားဖြစ်သည်။
ညောင်ရွှေအနောက်ဘက်တွင် ချောင်းမဟုခေါ်သောချောင်းရှိရာ၊ ထိုချောင်းတွင် ဖောင်တော်ဆိုက်ဆိပ်၊ ဖောင်တော်ပြန်ဆိပ်ဟူ၍ အမည်ခေါ်တွင်သော နေရာများဖြစ်သည်ဟု ယခုထက်တိုင် လက်ခံယုံကြည်ကြခြင်းကြောင့် ဖြစ်သည်။
ထို့အပြင် သလဲဦးရွာနှင့် အင်းအလယ်ဗိုလ်တဲကြားရေအောက်တွင် ပုဆိုးတစ်ပတ်ခန့် လုံးပတ်ရှိသော နန်းတော်၊ သို့မဟုတ် အိမ်တော်တိုင်များရှိခဲ့ရာ၊ မင်းတစ်ပါးပါး စံမြန်းခဲ့သည့်နေရာဟုအယူရှိကြ၍ ထိုနေရာကို အင်းသူအင်းသားများ ဖြတ်သန်းသွားလာခြင်းမပြုကြချေ။
အင်းသားလူမျိုးတို့၏ မူလဘူတနှင့်စပ်လျဉ်း၍ အချို့ သုတေသီတို့၏ အယူအဆမှာမူ တစ်မျိုးတစ်ဖုံဖြစ်သည်။
ယင်းတို့၏အလိုမှာ ရှေးအထက်ကျော်ကာရီက တိဗက်-ဗမာအနွယ် ဝင် လူမျိုးများသည် မြန်မာနိုင်ငံအတွင်းသို့ ဝင်ရောက်လာသော အခါ၊ မူလပင်ရင်းအုပ်စုကြီးမှ အုပ်စုခွဲများခွဲထွက်ပြီးလျှင် အရှေ့၊ အလယ်၊ အနောက်စသည်ဖြင့် အရပ်ရပ်သို့ပျံ့နှံသွားကြသည်။
အလယ်ပိုင်းသို့ ခွဲထွက်လာသော တိဗက်-ဗမာအစုတွင် ရခိုင်အုပ်စုခွဲ၊ ထားဝယ်အုပ်စုခွဲ၊ အင်းသားအုပ်စုခွဲတို့ ပါဝင်သည်။
ယင်းတို့သည် တစ်ဖန်လမ်းခွဲခဲ့ကြပြန်ရာ၊ ရခိုင်အုပ်စုခွဲသည် ဧရာဝတီမြစ်အနောက်ဘက်သို့ကူးကာ ရခိုင်ပြည် သို့ရောက်သွားကြသည်။
အင်းသားအုပ်စုသည် အင်းလေးဒေသဘက်သို့ ရောက်ရှိလာကြသည်။
တစ်ချိန်တည်းလိုလို၌ လမ်းခွဲ ထွက်ခဲ့ကြ၍၊ မူလဇစ်မြစ်တူသူများဖြစ်သဖြင့် ရခိုင်၊ ထားဝယ် နှင့် အင်းသားတို့၏ စကားသံ၊ ဝေါဟာရအသုံးအနှုန်းများစွာတို့၌ တူညီနေခြင်းဖြစ်သည်ဟု ဆိုကြလေသည်။
မည်သို့ပင်ဖြစ်စေ အင်းသားလူမျိုးတို့ကား ဗမာ၊ သို့မဟုတ် ထားဝယ်ဆန်နေသော ရှမ်းပြည်နယ်၏လူမျိုးစုတစ်စု ဖြစ်လေသည်။
ရှမ်းလူမျိုးနှင့် အချို့လူမျိုးတို့က ယင်းတို့အား အင်းဗမာများဟု ခေါ်ဆိုကြသည်။
ယခုအခါ အင်းသားလူမျိုး တို့သည် ညောင်ရွှေမြို့မှစ၍ အင်းလေး၏ အရပ်ရှစ်မျက်နှာ တစ်ဝိုက်တွင် ပျံ့နှံ့နေထိုင်လျက်ရှိကြသည်။
ညောင်ရွှေမှ ကယားပြည်နယ် လွိုင်ကော်မြို့အထိ၊ ဘီလူးချောင်း တစ်လျှောက် ဘေးတစ်ဖက်တစ်ချက်၌လည်း အင်းသားလူမျိုးများကို တွေ့ရ သည်။
၁၉၅၅ ခုနှစ် ရှမ်းပြည်နယ်ဝန်ကြီးဌာန၏ အစီရင်ခံစာ အရဆိုလျှင် အင်းသားလူမျိုးစုစုပေါင်း ရှစ်သောင်းခန့်ရှိမည်ဟု ခန့်မှန်းထားလေသည်။
အင်သားလူမျိုးတို့သည် ရှမ်းပြည်နယ်လူမျိုးစုများအနက် လူနေမှုအဆင့်အတန်း အတော်အတန် မြင့်သူများဖြစ်ကြသည်။
လုံ့လဝီရိယနှင့် ပြည့်စုံသူများဖြစ်သဖြင့် စီးပွားရေးလုပ်ငန်း၊ အသက်မွေးမှုလုပ်ငန်းတို့ကို တစ်မျိုးမကလုပ်ကိုင်ကြသူများဖြစ်ကြရာ၊ စီးပွားရေးခိုင်လုံတောင့်တင်းသူ များပြားလေသည်။
ထို့ကြောင့် ရှမ်းပြည်နယ်တွင် အိမ်ခြေ တစ်ထောင်ကျော်ရှိသောရွာကြီးများ၊ တိုင်တစ်ရာကျော်ရှိသော ဘုန်းကြီးကျောင်းများကို အင်းလေး၌တွေ့ကြရသည်။
ရေပေါ်တွင် ရွာတည်ထားသော်လည်း အိမ်ကြီးအိမ်ကောင်းများစွာကို တွေ့ရပြီးလျှင် ငါးရက်တစ်ဈေးများတွင် မြို့ကြီးများမှဈေးများကဲ့သို့ ပစ္စည်းမျိုးစုံကို ရနိုင်လေသည်။
အင်းသားလူမျိုးများ၏ အကျော်ကြားဆုံးလုပ်ငန်းတစ်ရပ်မှာ အင်းလေးပိုးထည်လုပ်ငန်းဖြစ်သည်။
ဘန်ကောက်၊ ဇင်းမယ်စသောပိုးထည်များရက်လုပ်သည့်လုပ်ငန်းကို ယိုးဒယား နိုင်ငံသို့သွားရောက် လေ့လာကာ၊ တိုးတက်ပြုပြင် လုပ်ကိုင်ခဲ့ခြင်းဖြစ်လေသည်။
လယ်ယာလုပ်ငန်းနှင့် စိုက်ပျိုးရေးလုပ်ငန်းတို့သည် အင်းသားများ၏ အခြားအရေးပါသောလုပ်ငန်းများ ဖြစ်သည်။
အင်းသားများကျွန်းမျောများပေါ်၌ ရေပေါ်ခြံများစိုက်ပျိုးလုပ်ကိုင်ပုံသည် အံ့ဩချီးကျူးဖွယ် ကောင်းပေသည်။
တော်ရုံ ဇွဲ၊ သတ္တိ၊ ဝီရိယမျိုးဖြင့် ထိုရေပေါ်ခြံလုပ်ငန်းကို လုပ်ကိုင်နိုင်ကြသည် မဟုတ်ချေ။
ယင်းတို့သည် ထိုလုပ်ငန်းများသာမက ပန်းဘဲလုပ်ငန်း၊ ပန်းတဉ်းလုပ်ငန်း၊ ပန်းတိမ်လုပ်ငန်း၊ တံငါလုပ်ငန်း များကိုလည်း လုပ်ကိုင်ကြလေသည်။
ရိုးရာယဉ်ကျေးမှုနှင့် ဓလေ့ထုံးစံ အင်းသားအားလုံးသည် ဗုဒ္ဓဝါဒကို သက်ဝင်ယုံကြည် ကြသူများဖြစ်၍ အင်းလေးဒေသတစ်ခွင်၌ ကြီးကျယ်ခန့်ညားသော ဘုန်းကြီးကျောင်းများ၊ ရွှေရောင်တဝင်းဝင်း၊ ထုံးတဖွေးဖွေးနှင့် ဘုရားစေတီများကို တွေ့ရခြင်းအားဖြင့် ယုံကြည်ကိုးကွယ်မှု၌ မည်မျှရိုသေလေးစားခြင်းရှိကြောင်း သိရပေသည်။
အင်းသားလူမျိုးများ၏ ယဉ်ကျေးမှုထုံးတမ်းဓလေ့တို့သည် ရှမ်းနှင့်ဗမာ ရောနှောနေသော်လည်း ဗမာပို၍ဆန် သည်။
လှူရေးတန်းရေးတို့၌လည်းကောင်း၊ တူရိယာ၊ တေးဂီတ နှင့် အကအခုန်တို့၌လည်းကောင်း ရှေးခေတ်မြန်မာတို့၏ လုပ် နည်းလုပ်ဟန်များကို တွေ့ရသည်။
လက်ထပ်ထိမ်းမြားရာ၌ မြန်မာထုံးတမ်းအစဉ်အလာများကို အတော်အတန်များများ အသုံး ပြုကြသည်။
အင်းသူအင်းသားသေဆုံးလျှင် အချို့ရေများရာ အရပ်၌ ကျွန်းမျော၏ရေအောက်၌ မြှုပ်နှံကြပြီးလျှင် ရေနည်း သောကုန်းတစ်ပိုင်း၊ ရေတစ်ပိုင်းအရပ်များတွင်မူ၊ ကုန်းမြေ သုဿာန်၌ မြှုပ်နှံကြလေသည်။
တစ်ရွာ၌အလှူအတန်းရှိလျှင် အခြားရွာများက ရွာလုံးကျွတ် မိမိတို့ရိုးရာ မောင်းဆိုင်းဝိုင်းခေါ် အိုးစည်၊ လင်းကွင်း စသည့် အတီးအမှုတ်အကအခုန်များဖြင့် သွားရောက်ကူညီလေ့ရှိ ကြသည်။
ဟဲရားရွာမခေါ်ရွာကြီးတွင် ဘိုးဘေးလက်ထက်ကစ၍ ထင်ရှားလာသော လံစည်ဟုခေါ်သည့် သဘင်အကတစ်မျိုးရှိရာ၊ အပြောအဆို၊ အပြင်အဆင်တို့သည်ထီးမူနန်းဟန်ပါ၍၊ နှစ်သက်ဖွယ် ကောင်းလေသည်။
ဝတ်စားဆင်ယင်ပုံတွင် အမျိုးသားများသည် များသောအားဖြင့် ရှမ်းဘောင်းဘီနှင့် တိုက်ပုံအင်္ကျီကိုဝတ်ဆင်ကြပြီးလျှင်၊ မျက်နှာသုတ်ပုဝါကို ခေါင်းပေါင်းထားလေ့ရှိကြသည်။
ဘောင်းဘီ နှင့် တိုက်ပုံအင်္ကျီများကို အင်းလေးရက်ကန်းမှထွက်သော ဖျင်နီထည်များဖြင့် ချုပ်လုပ်ကြသည်။
အချို့ အင်းသားအဖိုးအိုများသည် ရှမ်းအမျိုးသားကြီးများကဲ့သို့ ရှမ်းဘောင်းဘီနက်ကြီး များကို ဝတ်ဆင်ကြသည်။
အမျိုးသမီးများသည် မြန်မာအမျိုးသမီးများကဲ့သို့ပင် ဝတ်ဆင်ကြရာ၊ ဝတ်စားပြင်ဆင် ဆင်ယင်ထုံးဖွဲ့မှု၌ မြန်မာအမျိုးသမီးများကဲ့သို့ ခေတ်မီသော အင်းသူအမျိုးသမီး များစွာရှိနေလေပြီ။
အချုပ်ဆိုရလျှင် ရှမ်းပြည်နယ် လူမျိုးစုများအနက်၊ အင်းသားလူမျိုးတို့သည် အခြားလူမျိုးစုများကဲ့သို့ သီးခြားဝတ်စားဆင်ယင်မှု မပြုကြချေ။
အင်းသားလူမျိုးတို့၏စာသည် မြန်မာစာပင်ဖြစ်၍၊ အသံအနေအထားတွင်သာ ကွဲလွဲမှုရှိလေသည်။
မြန်မာ့စွယ်စုံကျမ်း၊ အတွဲ(၁၅) ထင်ရှားသော အင်းသားလူမျိုးများ ရော့ခ် အဆိုတော် လေးဖြူ ရော့ခ် အဆိုတော် အငဲ ရော့ခ် အဆိုတော် (Maung Maung Zaw latt) ရော့ခ် အဆိုတော် (Tha O) ကိုးကား Category:မြန်မာနိုင်ငံလူမျိုးများ။
တတ်ပရာနန်ဒမ် အာနန္ဒာ ခရှစ်နန် (၁၉၃၈ ခုနှစ်ဖွား) သီရိလင်္ကာတမီးလူမျိုး၊ မလေးရှား စီးပွားရေးသမားတစ်ဦးဖြစ်ပြီး စာနာကူညီတတ်သူဖြစ်သည်။
သူ့ကို တက်ခ် ဟု နာမည်ပြောင်ခေါ်ကြပြီး Forbes ၏ အချမ်းသာဆုံးလူများ နောက်ဆုံးစာရင်းအရ လက်ရှိငွေကြေးပမာဏ ရ.၆ ဘီလျံဒေါ်လာဖြင့် အရှေ့တောင်အာရှတွင် Robert Kuok နှင့် Ng Teng Fong တို့နောက် အချမ်းသာဆုံး အမှတ် ၃ ဖြစ်၍ ကမ္ဘာ့အချမ်းသာဆုံး အမှတ် ၁၁၉ ဖြစ်သည်။
သူသည် လူသိရှင်ကြားဖြစ်မှုများကို ရှောင်ရှားလေ့ရှိပြီး သူ့လုပ်နိုင်စွမ်းရှိသမျှမလုပ်ဘဲ လျှို့လျှို့ဝှက်ဝှက် ရိုးရိုးကုပ်ကုပ်သာ နေသူအဖြစ် လူသိများသည်။
ငယ်ဘဝ အာနန္ဒာ ခရှစ်နန် ကို ၁၉၃၈ ခုနှစ်တွင် ကွာလာလမ်ပူမြို့ရှိ “Little India”ဟု ခေါ်သော Brickfields တွင် တမီးမိဘနှစ်ပါးက မွေးဖွားခဲ့သည်။
သူသည် ကွာလာလမ်ပူ Brickfields ရှိ Vivekananda တမီးကျောင်းတွင် တက်ရောက်ခဲ့ပြီး Victoria Institution ကိုပြောင်းရွှေ့ခဲ့သည်။
ထို့နောက် Colombo Plan စကော်လာဖြင့် ဩစတျေးလျနိုင်ငံ မဲလ်ဘုန်းတက္ကသိုလ်တွင် တက်ရောက်ခဲ့ပြီး နိုင်ငံရေးသိပ္ပံ(ဂုဏ်ထူးတန်း)ဘွဲ့ကို ရရှိခဲ့သည်။
ထိုအချိန်က သူသည် မဲလ်ဘုန်းမြို့ ဆင်ခြေဖုန်းဖြစ်သော Hawthorn တွင်နေထိုင်ခဲ့ရသည်။
ထို့နောက် ၁၉၆၄ ခုနှစ်တွင် ဟားဗတ်တက္ကသိုလ်၌ စီးပွားရေးစီမံခန့်ခွဲမှုဆိုင်ရာ မာစတာဘွဲ့ကို ရရှိခဲ့သည်။
စီးပွားရေး ခရှစ်နန် ၏ပထမဆုံး စီးပွားရေးလုပ်ငန်းသည် MAI Holdings ၏ ကွာလာလမ်ပူအတိုင်ပင်ခံဖြစ်သည်။
တိုင်းပြည်အများအပြားတွင် ရေနံတူးဖော်ခြင်းလုပ်ငန်း၌ ရင်းနှီးမြှုပ်နှံမည်ဖြစ်သော Exoil ကုန်သွယ်မှုများကို ထိန်းချုပ်ရခြင်းဖြစ်သည်။
နောက်ပိုင်းတွင် သူသည် (မလေးရှားနိုင်ငံ၌) လောင်းကစားအသိုင်းအဝိုင်းသို့ ပြောင်းရွှေ့သွားခဲ့သည်။
၁၉၉၀ နှစ်ဦးပိုင်းများတွင် မာတီမီဒီယာပြိုင်ပွဲများအဖြစ်သို့ရောက်အောင် ပြောင်းလဲမှုအမျိုးမျိုးကို သူ စလုပ်ခဲ့သည်။
လက်ရှိအားဖြင့် သူသည် ဖျော်ဖြေရေးလုပ်ငန်းများ၊ Astro ဂြိုဟ်တုတယ်လီဗေးရှင်း၊ အာကာသ (MEASAT)၊ သင်္ဘောလုပ်ငန်းများ (Bumi Armada)၊ ကြေးနန်းဆက်သွယ်ရေးများ (Maxis နှင့် Aircel) တို့တွင် ရင်းနှီးမြှုပ်နှံထားသည်။
သူ့ကိုယ်ပိုင်လုပ်ငန်းဖြစ်သော Usaha Tegas Sdn.Bhd မှ တဆင့် စွမ်းအင်ထုတ်လုပ်ခြင်း (Powertek)၊ လောင်းကစားခြင်း (Pan Malaysian Pools)၊ အပန်းဖြေရိပ်သာများ (Tropical Island နှင့် Tanjong Golden Billage (TVG)) တို့ လက်အောက်ခံပါဝင်သည့် ရင်းနှီးမြှုပ်နှံမှုများကို ထိ်န်းချုပ်ထားသော Tanjong Public လိမိတက် ကုမ္ပဏီတွင်လည်း ပိုင်ဆိုင်မှုများရှိထားသည်။
မာလ်တီမီဒီယာလုပ်ငန်းများ ၁၉၈၀ နှစ်လည်ပိုင်းတွင် Bob Geldof ၏ Live Aid ပွဲကို ကူညီစီစဉ်ပေးခြင်းအားဖြင့် ဤလုပ်ငန်းကို ပထမဆုံးကျွမ်းဝင်လာခဲ့သည်။
၁၉၉၀ နှစ်စောပိုင်းတွင် သူသည် ယခုအခါ သတင်းနှင့်ကြေးနန်းဆက်သွယ်ရေး ကုမ္ပဏီ ၂ ခုဖြစ်သည့် Maxis Communication နှင့် MEASAT Broadcast Network System တို့ပါဝင်နေပြီဖြစ်သော မာလ်တီမီဒီယာအင်ပိုင်ယာကြီးကို စတည်တည်ထောင်ခဲ့ပြီး ကမ္ဘာ့အခြေအနေကို ဖော်ပြသည့် ဆက်သွယ်ရေးဂြိုဟ်တု ၃ ခုပါရှိခဲ့သည်။
သူသည် တိုင်းပြည်တွင် အကြီးဆုံးဆယ်လူလာဖုန်း ကုမ္ပဏီဖြစ်သည့် Maxis Communication ၏ ၄၆%ကို British Telecom နှင့် AT&T မှ မီလျံဒေါ်လာ ၆၈၀ ဖြင့် ဝယ်ယူအောင်လုပ်နိုင်ခဲ့ပြီး သူ၏မြှုပ်နှံမှုကို ရ၀% အထိတိုးမြှင့်ခဲ့သည်။
Maxis တွင် ကုမ္ပဏီခွဲပေါင်း ၁၀ သန်းကျော်ရှိပြီး မလေးရှားနိုင်ငံဈေးကွက် ၄၀%ဝန်းကျင်ကို ရယူထားသည်။
လက်ရှိတွင် Maxis သည် Aircel နှင့် Tamil Nadu တို့၏ အကြီးဆုံး ဆယ်လူလာဖုန်းကုမ္ပဏီများကို ရရှိထားပြီး အိန္ဒိယနိုင်ငံအပိုင်းများသို့ ဖြန့်ကျက်ထားသည်။
Maxis က အင်ဒိုနီးရှားဆယ်လူလာဖုန်း ကုမ္ပဏီများကိုပါ ဝယ်ယူ၍ တိုးချဲ့လုပ်ကိုင်ရန် ဆွေးနွေးညှိနှိုင်းလျက်ရှိသည်။
Astro နှင့် အိန္ဒိယ၏ Sun Network တို့အကြား သဘောတူညီမှုအရ သူသည် အမေရိကန်နှင့် ဥရောပနိုင်ငံများတွင် အိန္ဒိယဈေးကွက်ကို ဦးတည်၍ Tamil diaspora ကို အဓိကထားသော တီဗီချယ်နယ်လ်တစ်ခုကို ထုတ်လွှင့်ရန် စီစဉ်သည်။
ဝက်ဘ် စာမျက်နှာများကို အခြေခံသည့် အပြန်အလှန်ဆက်သွယ်နိုင်သော တီဗီဝန်ဆောင်မှုတစ်ခုကို လုပ်ဆောင်ရန်လည်း စီစဉ်လျက်ရှိသည်။
Ananda Krishnan သည် TVB.com နှင့် Shaw ညီအစ်ကိုများ ရုပ်ရှင်ထုတ်လုပ်ရေးတွင်လည်း ပိုင်ဆိုင်မှုများရှိသည်။
အပိုဆောင်းကြည့်ရှုစရာများ Malaysian billionaire Ananda Krishnan bails out Johnston Press Malaysia and Singapore: Asian Nations of Economic Success by Globalization Malaysian Tycoon Ananda Krishnan reaps £120m from sale of Excel “Monkey” Business in Malaysia WHEN TWO MEDIA TITANS CLASH Ananda Krishnan's empire missing link Ananda Krishnan Ananda Krishnan T. Ananda Krishnan (Article on T. Ananda Krishnan in Rama and Ravana at the Altar of Hanuman: on Tamils, Tamil Literature & Tamil Culture - related to an interview in Malaysian Business Magazine - by T. Wignesan) Category:သန်းကြွယ်သူဌေးများ။
သည် ဂျပန်လူမျိုး စီးပွားရေးလုပ်ငန်းရှင်တစ်ဦးဖြစ်ပြီး Uniqlo လက်အောက်ခံဖြစ်သော Fast Retailing ၏ တည်ထောင်သူ ဥက္ကဋ္ဌဖြစ်သည်။
သူ့ကို အစဉ်အလာအရ ဂျပန်နိုင်ငံ၏ အချမ်းသာဆုံးများထဲမှ တစ်ဦးအဖြစ် သတ်မှတ်ကြပြီး ၂၀၀၉ ခုနှစ်တွင် Forbes သတ်မှတ်ချက်များအရကမ္ဘာ့အချမ်းသာဆုံး အမှတ် ၇၆ အဖြစ်သတ်မှတ်ထားသောကြောင့် ပျမ်းမျှငွေကြေးပမာဏ ၆.၀ ဘီလျံဒေါ်လာဖြင့် ဂျပန်နိုင်ငံ၏ အချမ်းသာဆုံးပုဂ္ဂိုလ်တစ်ဦး ဖြစ်လာသည်။
အတ္ထုပ္ပတ္တိ Yanai သည် Ube အထက်တန်းကျောင်းနှင့် ထို့နောက် Waseda တက္ကသိုလ်ကို တက်ရောက်ခဲ့ပြီး ၁၉၇၁ ခုနှစ်တွင် စီးပွားရေးနှင့်နိုင်ငံရေး ဝိဇ္ဖာဘွဲ့ကိုရရှိခဲ့သည်။
၁၉၈၄ ခုနှစ်တွင် ဟီရိုရှီးမား၌ ပထမဆုံးသော Uniqlo စတိုးကိုဖွင့်လှစ်ခဲ့သည်။
၂၀၀၉ ခုနှစ် ဧပြီလထုတ် Monocle မဂ္ဂဇင်းတွင် သူက “ကျွန်တော့်ကို ကြည့်ရတာ အောင်မြင်နေတယ်လို့ ထင်ရပေမယ့် ကျွန်တော်လည်း အများကြီး ရှုံးနိမ့်ခဲ့ရဖူးပါတယ်၊ လူတွေက အရှုံးကို သိပ်ပြီး ခံစားနေတတ်ကြတယ်၊ အကောင်းမြင်စိတ်လေးထားပြီး နောက်တစ်ခါဆိုရင် အောင်မြင်မှုရမှာပါလို့ ယုံကြည်ထားရမှာပေါ့”ဟု ပြောကြားခဲ့သည်။
ကိုးကား ကဏ္ဍ:ဂျပန် ဘီလျံနာများ။
မိုဟာမက် ဘင် အစ္စလာ အယ်လ် ဂျဘာ သည် ဆော်ဒီလူမျိုး ကိုယ့်ထူးကိုယ်ချွန် စီးပွားရေးသမား ဘီလျံနာတစ်ယောက်ဖြစ်သည်။
သူသည် အပန်းဖြေရိပ်သာများ၊ ဟိုတယ်များ၊ စားသောက်ကုန်လုပ်ငန်းများ၊ ဆီနှင့် ဓာတ်ငွေ့လုပ်ငန်းများစွာတွင် ရင်းနှီးမြှုပ်နှံထားသော ကုမ္ပဏီစုများဖြစ်သည့် MBI International ၏ တည်ထောင်သူ၊ ဥက္ကဋ္ဌဖြစ်သည်။
အိမ်ထောင်သည်ဖြစ်ပြီး သားသမီး ၃ ယောက်ရှိသည်။
Forbes က သူ့ကို ချမ်းသာမှုပမာဏ ရ.၀ ဘီလျံဒေါ်လာဖြင့် ၂၀၀၉ ၏ ကမ္ဘာ့ဘီလျံနာများစာရင်းတွင် နံပါတ် ၆၄ ၌ထည့်သွင်းထားသည်။
အပိုဆောင်းကြည့်ရှုစရာများ The World's Billionaires 2009 - Forbes.com Category:သန်းကြွယ်သူဌေးများ။
လန် ဘလာဗတ်နစ်ခ် ကို မော်စကိုမြို့၌ ၁၉၅၇ ခုနှစ် ဇွန်လ ၁၄ ရက်နေ့တွင်မွေးဖွားခဲ့ပြီး လက်ရှိအချိန်တွင် နယူးယောက်မြို့နှင့် Kensington Palace ဥယျာဉ်ရှိအိမ်ရှိသည့် လန်ဒန်မြို့တွင် နေထိုင်လျက်ရှိသော ရုရှား-အမေရိကန်လူမျိုး စီးပွားရေးလုပ်ငန်းရှင်တစ်ဦးဖြစ်သည်။
သူသည် ဆိုဗီယက်ယူနီယံကြီး ကျဆုံးအပြီးတွင် ရင်းနှီးမြှုပ်နှံမှုများ တိုးပွားအောင်မြင်လာသည့် ရုရှားနိုင်ငံရှိ Access Industries တွင် ရင်းနှီးမြှုပ်နှံမှုများ ထားရှိသည်။
မူလ ဆိုဗီယက်ပြည်ထောင်စုတွင် မွေးဖွားခဲ့ပြီး မော်စကိုတွင် တက္ကသိုလ်ပညာသင်ကြားခဲ့သည်။
၁၉၇၈ တွင် ရုရှားမှ အမေရိကန်သို့ မိသားစုနှင့်အတူ ပြောင်းရွှေ့ထွက်ခွာခဲ့ပြီး ကိုလံဘီယာတက္ကသိုလ်မှ ကွန်ပျူတာသိပ္ပံမဟာဘွဲ့၊ ၁၉၈၉ ခုနှစ်တွင် ဟားဗတ်စီးပွားရေးကျောင်းမှ MBA ဘွဲ့ကိုရရှိခဲ့သည်။
အနောက်တိုင်းတွင် သူ့ကို လန် ဘလာဗတ်နစ်ခ် အဖြစ်လူသိများကြသည်။
အလုပ်အကိုင် ၁၉၈၆ တွင် သူကိုယ်တိုင် ဦးဆောင်သူဥက္ကဋ္ဌအဖြစ် ဆောင်ရွက်သော နယူးယောက်မြို့အခြေစိုက် နိုင်ငံတကာ စက်မှုအဖွဲ့ဖြစ်သော Access Industry များကို တည်ထောင်ခဲ့သည်။
Access သည် ဥရောပ၊ တောင်နှင့် မြောက်အမေရိကတို့တွင် နှစ်ရှည်စစ်ရေးဆိုင်ရာ ပိုင်ဆိုင်မှုများရှိသည်။
ကွန်မြူနစ်စနစ်ကျဆုံးအပြီး အချိန်တိုအတွင်း သူသည် ရုရှားရင်းနှီးမြှုပ်နှံမှုများကို ရွှေ့ပြောင်းလိုက်သည်။
တက္ကသိုလ်တွင်ခင်မင်လာသော မိတ်ဆွေဖြစ်သူ Viktor Vekselberg နှင့်အတူ Renova ရင်းနှီးမြှုပ်နှံမှုယာဉ်ကို တည်ဆောက်ခဲ့ပြီး AAR လုပ်ငန်းကြီးကို တည်ထောင်ရန် Mikhail Fridman ၏ Alfa အဖွဲ့သို့ နှစ်ဦးလုံး ဝင်ရောက်သွားခဲ့သည်။
ယနေ့ထိ Access သည် ဆီလုပ်ငန်းများ၊ ကျောက်မီးသွေး၊ အလျူမီနီယံ၊ ဓာတုဓာတ်ဆီနှင့် ပလတ်စတစ်၊ သတင်းဆက်သွယ်ရေးလုပ်ငန်းများ၊ မီဒီယာလုပ်ငန်းများနှင့် အပန်းဖြေရိပ်သာလုပ်ငန်းများကဲ့သို့သော စက်မှုပိုင်းရင်းနှီးမြှုပ်နှံငွေများအပါအဝင် လုပ်ငန်းခွဲများစွာကို ပိုင်ဆိုင်ထားသည်။
AAR သည် ရုရှားဆီကုမ္ပဏီ TNK၏ ဆင်းရဲနွမ်းပါးမှုကာကွယ်ရေး လေလံပွဲမှ လုပ်ငန်းစီမံပိုင်ခွင့်များ ရရှိထားပြီး ၂၀၀၃ ခုနှစ်တွင် သူ ဒါရိုက်တာအဖွဲ့ဝင်အဖြစ် ဆောင်ရွက်နေသော ရုရှား၏ အကြီးဆုံး ဆီကုမ္ပဏီဖြစ်သည့် TNK-BP ကိုတည်ထောင်ရန် ဗြိတိသျှ Petroleum ကို ရင်းနှီးမြှုပ်နှံမှု ၅၀%ရောင်းချခြင်းပြုလုပ်လိုက်သည်။
ဘလာဗတ်နစ်ခ် သည် သူဘုတ်အဖွဲ့ဝင်ဖြစ်သော ကမ္ဘာ့အကြီးဆုံး အလျူမီနီယံ ထုတ်လုပ်ရေး UC RUSAL နှင့် Warner Musci Group တွင်လည်း ပိုင်ဆိုင်မှုများရှိသည်။
သူသည် ကင်းဘရစ်ချ်တက္ကသိုလ် နိုင်ငံတကာစီးပွားရေးစီမံခန့်ခွဲမှုစင်တာ၏ ကမ္ဘာလုံးဆိုင်ရာ အကြံပေး ဘုတ်အဖွဲ့ဝင်တစ်ဦးဖြစ်ပြီး၊ ဟားဗတ်စီးပွာေးရးကျောင်း၏ Dean အကြံပေးဘုတ်အဖွဲ့ဝင်တစ်ဦးလည်းဖြစ်သည့်အပြင် Tel Aviv တက္ကသိုလ်၏ သင်ကြားရေးဘုတ်အဖွဲ့ဝင်လည်းဖြစ်သည်။
သူ၏ ဘလာဗတ်နစ်ခ် မိသားစု ဖောင်ဒေးရှင်းနှင့် ဆက်စပ်ကုမ္ပဏီများသည် လွန်ခဲ့သော ၁၅ နှစ်အတွင်း ပန်းချီနှင့်အနုပညာပြပွဲများ၊ ဗြိတိသျှပြတိုက်များဖြစ်သည့် Tate Modern၊ Royal Opera House၊ အမျိုးသား Portrait ပြခန်းနှင့် မော်ဒန်ပန်းချီပြတိုက် အပါအဝင် ယဉ်ကျေးမှုနှင့် လူသားချင်းစာနာမှုလှုပ်ရှားသော အဖွဲ့အစည်းများစွာတို့ကို ပင်မအလှူရှင်အဖြစ် ထောက်ပံ့မှုများပေးခဲ့သည်။
၂၀၀၇ ခုနှစ်ကတည်းက ဘလာဗတ်နစ်ခ် မိသားစုဖောင်ဒေးရှင်းသည် နယူးယောက်ခ် သိပ္ပံအကယ်ဒမီနှင့်အတူပူးပေါင်း၍ လူငယ်သိပ္ပံပညာရှင်များအတွက် Blavatnik ပညာသင်ဆုကို ထောက်ပံ့ပေးခဲ့သည်။
နှစ်စဉ်ဆုများအနေဖြင့် သက်ရှိသိပ္ပံ၊ ရူပသိပ္ပံနှင့် အင်ဂျင်နီယာကဏ္ဍတို့တွင် ထူးချွန်အောင်မြင်သော လူငယ်သိပ္ပံပညာရှင်များကို ပြည့်စုံသောငွေကြေးများ ချီးမြှင့်ခြင်းဖြင့် အသိအမှတ်ပြုခဲ့သည်။
ဘလာဗတ်နစ်ခ် မိသားစုဖောင်ဒေးရှင်းသည် ရုရားပြတိုက်တွင် ပြုလုပ်ခဲ့သော Joseph R.Beyrle-A Hero of Two Nations ပြပွဲအတွက်လည်း စပွန်ဆာပေးခဲ့သည်။
ထိုပြပွဲတွင် ဒုတိယကမ္ဘာစစ်အတွင်းက အမေရိကန်စစ်သားဖြစ်ခဲ့သော Joseph Beyrle ၏ စစ်တပ်ဘဝအတွေ့အကြုံမှရသော ရှေးအနုပညာပစ္စည်းပေါင်း ၂၆၀ ပါဝင်ခဲ့သည်။
Access စက်မှုလုပ်ငန်းများမှ ရေနံဓာတုများနှင့် ပလပ်စတစ်များ ထုတ်လုပ်သော Basell Polyolefins ကို Royal Dutch Shell နှင့် BASF ထံမှ ၅.၇ ဘီလျံဒေါ်လာဖြင့် ၂၀၀၅ ခုနှစ် ဩဂုတ်လတွင် ဝယ်ယူခဲ့သည်။
၂၀၀၇ ခုနှစ် ဒီဇင်ဘာလ ၂၀ ရက်နေ့တွင် Basell က Lyondell ဓာတုကုမ္ပဏီအတွက် ရှယ်ယာရှင်များအား ရှယ်ယာတစ်ခုလျှင် ၄၈ ဒေါ်လာနှုန်းဖြင့် ပေးပြီး လိုအပ်ချက်များကို ပြီးမြောက်စေခဲ့သည်။
ထိုသဘောတူညီမှုသည် Lyondell ၏ အကြွေးလိုအပ်မှုများအပါအဝင် လုပ်ငန်းကြီးတစ်ခုလုံးအတွက် အနီးစပ်ဆုံးတန်ဖိုး ၁၉ ဘီလျံဒေါ်လာခန့်ရှိခဲ့သည်။
နောက်ဆုံးရလဒ်အနေဖြင့် LyondellBasell စက်မှုလုပ်ငန်းများသည် အသားတင်ရောင်းအားပေါ်မူတည်၍ ကမ္ဘာ့တတိယအကြီးဆုံး ဓာတုကုမ္ပဏီများအဖြစ် ထွက်ပေါ်လာခဲ့သည်။
၂၀၀၉ ခုနှစ် ဇန်နဝါရီလ ၆ ရက်နေ့တွင် LyondellBasell စက်မှုလုပ်ငန်းများ၏ အမေရိကန်လုပ်ငန်းများသည် ကြွေးတင်ကာဒေဝါလီခံခဲ့ရသည်။
၂၀၀၉ နှစ်ကုန်ပိုင်းနှင့် ၂၀၁၀ နှစ်ဦးပိုင်းများတွင် LyondellBasell ကိုရရှိရန်အတွက် ဓာတုဗေဒပညာရှင် Mukesh Ambani ဦးစီးသော Reliance စက်မှုလုပ်ငန်းက လေလံဆွဲခဲ့သည်ဟု ဖော်ပြခဲ့သည်။
၂၀၁၀ မတ်လ ၃ ရက်နေ့တွင် Reliance ၏ လေလံကို LyondellBasell ဘုတ်အဖွဲ့ဒါရိုက်တာများက ပယ်ချလိုက်သည်ဟု အကျယ်တဝင့်ရေးသားဖော်ပြကြသည်။
၂၀၁၀ ခုနှစ် မတ်လ ၈ ရက်နေ့တွင် LyondellBasell သည် ကုမ္ပဏီအနေဖြင့် ပို၍ကောင်းမွန်သော ရွေးချယ်မှုဖြစ်သည့် ပြန်လည်ပြင်ဆင်ရေး စီမံချက်ကို ထည့်သွင်းလိုက်သည်။
အေပရယ်လ်လ ၃၀ တွင် LyondellBasell က ငွေကြေးဆိုင်ရာအခြေအနေကို သိသာစွာတိုးတက်စေရန် ဒေဝါလီခံခြင်း ဥပဒေအမှတ် ၁၁ ၏ ကာကွယ်မှုကို ကြေညာလိုက်သည်။
သူ၏လက်ရှိ ငွေကြေးအခြေအနေများအရ LyondellBasell သည် Access စက်မှုလုပ်ငန်းများ၊ Apollo စီမံမှုနှင့် Ares စီမံမှုများမှ တရားဝင်မဟုတ်ဘဲ ပူးတွဲကမ်းလှမ်းမှုများမှ ရှိထားသော ၂.၈ ဘီလျံဒေါ်လာအပါအဝင် မူလရှိသော အကြွေးများကို ၃.၂၅ ဘီလျံဒေါ်လာထိ တိုးမြှင့်လိုက်သည်။
၂၀၀၉ ခုနှစ် ဇွန်လ ၁၂ ရက်နေ့တွင် ရုန်းကန်နေရသော ရုပ်သံလွှင့်ရုံဖြစ်သည့် Setanta Sports က Access သည် ၅၁%ပိုင်ဆိုင်မှုရရန် ပေါင် ၂၀ မီလျံဖြင့် လေလံဆွဲခဲ့ရသည်ဟု ဖော်ပြခဲ့သည်။
သို့သော် Setanta သည် ပရီမီယာလိဂ်ပွဲများနှင့် သဘောတူညီမှုများအကြောင်း သိခွင့်မရခဲ့ဘဲ ၂၀၀၉ ခုနှစ် ဇွန်လ ၁၉ ရက်နေ့တွင် ပရီမီယာလိဂ်က Setanta နှင့်သူတို့ ချုပ်ဆိုထားသည့် စာချုပ်ကို အဆုံးသတ်လိုက်သည်။
၂၀၁၀ နှစ်ဦးပိုင်းတွင် ဘလာဗတ်နစ်ခ် ၏ Access စက်မှုလုပ်ငန်းများသည် Metro-Goldwyn-Mayer ၏ လက်တစ်ဆုပ်စာ လေလံသမားများထဲမှ တစ်ခုဟု ပြောဆိုခံခဲ့ရသည်။
ထိုနှစ်ထဲတွင်ပဲ သူသည် အောက်စ်ဖို့ဒ်တက္ကသိုလ်သို့ နှစ်စဉ် ပေါင် ရ၅ မီလျံလှူဒါန်းရန် ကမ်းလှမ်းခဲ့သည်။
၂၀၀၇ ခုနှစ်တွင် AAA Credit များ၏ လုံခြုံရေး အပေါင်များကို ဝယ်ယူရန်အကြံပေးသည့် Morgan ၏ စကားကိုလိုက်နာလိုက်၍ ၁၀၀ မီလျံဒေါ်လာဆုံးရှုံးရသည်ဟူသော အကြောင်းဖြင့် ဘလာဗတ်နစ်ခ် သည် JPMorgan Chase ကို ၂၀၁၀ ခုနှစ်တွင် တရားစွဲဆိုခဲ့သည်။
ကြွယ်ဝမှု Sunday Times ၏ ၂၀၀၆ ခုနှစ် လူချမ်းသာစာရင်းတွင် သူ့ကို ပျမ်းမျှပိုင်ဆိုင်မှု ခန့်မှန်းချေ ပေါင် ၄၆၇၀ မီလျံဖြင့် ၆ ယောက်မြောက်အချမ်းသာဆုံးပုဂ္ဂိုလ်အဖြစ် သတ်မှတ်ထားသည်။
Forbes ၏ ၂၀၁၀ ကမ္ဘာ့ဘီလျံနာများစာရင်းတွင် သူသည် ခန့်မှန်းချေပိုင်ဆိုင်မှု ရ.၅ ဘီလျံဒေါ်လာဖြင့် ၉၃ ယောက်မြောက်နေရာတွင်ရှိသည်။
ပရဟိတ ၂၀၁၀ ခုနှစ်တွင် Blavatnik က အောက်စ်ဖို့ဒ်တက္ကသိုလ်အား အစိုးရကျောင်းသစ်တည်ထောင်ရန် နှစ်စဉ် ပေါင် ရ၅ မီလျံ လှူဒါန်းမည်ဟု ကြေညာလိုက်သည်။
“တက္ကသိုလ် နှစ် ၉၀၀ သမိုင်းတွင် အကြီးကျယ်ဆုံးသော လူသားချင်းစာနာလှူဒါန်းမှု” ဖြစ်သည်ဟူသော ဆွဲဆောင်ချက်ဖြင့် တချိန်တည်းမှာပင် သူ၏ အကျိုးအမြတ်အတွက်လည်း ပေါင် ၁၀၀ မီလျံအထိ တက်သွားနိုင်သည့် ဖြစ်နိုင်ချများကို ထောက်ပြကြသည်။
အပိုဆောင်းကြည့်ရှုစရာများ The New York Academy of Sciences' Blavatnik Awards for Young Scientists Leonard Blavatnik's Company, Access Industries, Inc Corporate Website Forbes 400 profile Basell Polyolefins Corporate Website New York Times January 1 2009: LyondellBasell May Seek Chapter 11 Bankruptcy Protection ကဏ္ဍ:အမေရိကန် ဘီလျံနာများ။
နော့ဘတ်တာဒါ ဆာဂျီ ကို ၁၉၄၅ ခုနှစ် နိုဝင်ဘာ ၂၅ တွင်မွေးဖွားခဲ့ပြီး ဂျပန်နိုင်ငံ စတုတ္ထအကြီးဆုံး အရက်နှင့်စားသောက်ကုန် ထုတ်လုပ်မှုလုပ်ငန်းဖြစ်သည့် Suntory လိမိတက်၏ အမှုဆောင်ချုပ်၊ ဂျပန်လူမျိုး စီးပွားရေးလုပ်ငန်းရှင်တစ်ဦးဖြစ်သည်။
သူသည် ပျမ်းမျှငွေကြေးပမာဏ ၆.၉ ဘီလျံဒေါ်လာဖြင့် ၂၀၀၄ ခုနှစ်အတွက် အချမ်းသာဆုံး တစ်သီးပုဂ္ဂလတစ်ဦးဖြစ်ခဲ့သော်လည်း ၂၀၀၆ ခုနှစ် ဇွန်လ၏ Forbes စစ်တမ်းများအရ ငွေကြေးပမာဏ ၅ ဘီလျံဒေါ်လာဖြင့် သူ့ကို စတုတ္ထအချမ်းသာဆုံးနေရာကို လျှော့ချခဲ့သည်။
သူသည် MBA ဘွဲ့ကို လော့စ်အိန်ဂျလိစ် ရှိ ကယ်လ်လီဖိုးနီးယားတက္ကသိုလ်မှ ရရှိခဲ့ပြီး ၂၀၀၁ ခုနှစ်တွင် Suntory ၏ အမှုဆောင်ချုပ်ရာထူးကို ရရှိခဲ့သည်။
သူသည် Hyogo Prefecture တွင် နေထိုင်လျက်ရှိသည်။
အပိုဆောင်းကြည့်ရှုစရာများ Forbes.com: Forbes World's Richest People Category:သန်းကြွယ်သူဌေးများ။
ဂျရတ် ဝတ်သ်ဟိုင်းမား(ပြင်သစ်အသံထွက် ရူဟက် ဝါ့သ်သီမီ) (၁၉၅၁ ခုနှစ်ဖွား)သည် ပြည်သစ်ပြည်အခြေစိုက် House of Chanel ရေမွှေးကုမ္ပဏီကို သူ့၏ညီ အလန် ဝတ်သ်ဟိုင်းမား နှင့်အတူ ပိုင်ဆိုင်လုပ်ကိုင်နေသာ ပြင်သစ်လူမျိုး စီးပွားရေးလုပ်ငန်းရှင်တစ်ဦးဖြစ်သည်။
Jacques Wertheimer နှင့် Eliane Fischer တို့၏ သားဖြစ်ပြီး Chanel စီးပွားရေးလုပ်ငန်းများကို တည်ထောင်ခဲ့သူ Pierre ၏ မြေးဖြစ်သည်။
တစ်ဦးထဲပိုင် House of Chanel ကို ထိုနာမည်ဖြင့်မဟုတ်ဘဲ Eres Lingerie၊ Tanner Krolle မြင်းကုန်းနှီးနှင့် လယ်သာထုတ်ကုန်များ လုပ်ငန်း၊ Holland &Holland စသည့်အမည်များဖြင့် လုပ်ငန်းများစွာကိုပိုင်ဆိုင်သော Alain Wertheimer က စီမံလုပ်ကိုင်နေခြင်းဖြစ်သည်။
ပြင်သစ်တွင် ရုံးထိုင်ကာ Wertheimer ညီအစ်ကိုတို့သည် oenophiles ၏ အထင်ကရ ဝေဖန်ရေးဆုများကို ရထားသော Margaux ရှိ Rauzan-Segla ကဲ့သို့သော စပျစ်ခြံများ၊ Saint-Emilion ရှိ Chate au Canon တို့ကိုပိုင်ဆိုင်ထားသည်။
ညီအစ်ကို နှစ်ယောက်စလုံးပင် မြင်းစီးရာတွင် စိတ်အားထက်သန်ကြပြီး La Presle Farm ဟုအမည်ပေးထားသော အရေးကြီးသည့် မျိုးကောင်းမျိုးသန့်မြင်းများအတွက် ပြိုင်ပွဲဝင် မြင်းကွင်းမြင်းဇောင်းများကို ဖွင့်လှစ်လုပ်ဆောင်ထားသည့် အပြင် အမေရိကန်ပြည်ထောင်စုတွင် ပြိုင်ပွဲများပြုလုပ်ရန်အတွက် Wertheimer Farm နှင့် ပြင်သစ်ပြည်အတွက် Wertheimer et Frere တွဲဖက်လုပ်ငန်းဟု ပြုလုပ်ထားသေးသည်။
အရင်းမြစ်များ Forbes.com Wertheimer, Alain & Gerard Forbes.com: Forbes World's Richest People 2004 Forbes.com: Forbes World's Richest People 2003 Times on line Horse breeders cup 2003 ကဏ္ဍ:ပြင်သစ် ဘီလျံနာများ။
အလန် ဝတ်သ်ဟိုင်းမား (၁၉၄၉ ခုနှစ်ဖွား)သည် သူ့အစ်ကိုဖြစ်သူ ဂျရတ် နှင့်အတူ House of Chanel ၏ ရင်းနှီးမြှုပ်နှံမှုများကို ထိန်းချုပ်ထားသူ ပြင်သစ်အခြေစိုက် ဂျူး-ပြင်သစ်လူမျိုး စီးပွားရေးလုပ်ငန်းရှင်တစ်ဦးဖြစ်သည်။
တစ်ဦးထဲပိုင် House of Chanel ကို ထိုနာမည်ဖြင့်မဟုတ်ဘဲ Eres Lingerie၊ Tanner Krolle မြင်းကုန်းနှီးနှင့် လယ်သာထုတ်ကုန်များ လုပ်ငန်း၊ Holland &Holland စသည့်အမည်များဖြင့် လုပ်ငန်းများစွာကိုပိုင်ဆိုင်သော အလန် ဝတ်သ်ဟိုင်းမား က စီမံလုပ်ကိုင်နေခြင်းဖြစ်သည်။
အရင်းမြစ်များ Forbes.com Wertheimer, Alain & Gerard Forbes.com: Forbes World's Richest People ကဏ္ဍ:ပြင်သစ် ဘီလျံနာများ။
thumb ဗလာဒီမာ ပတ်ထရိုဗစ်ခ်ျ ယာ့ဗ်တူရှန်ခါ့ဗ် ကို ၁၉၄၈ ခုနှစ် စက်တင်ဘာလ ၂၅ ရက်နေ့တွင် မွေးဖွားခဲ့ပြီး ၂၀၁၀ ခုနှစ်တွင် ကိုယ်ပိုင်ငွေကြေး ၇.၅ ဘီလျံဒေါ်လာရှိသော ဩဇာအာဏာရှိသည့် ရုရှားစီးပွားရေးလုပ်ငန်းရှင်တစ်ဦးဖြစ်သည်။
သူသည် ရုရှားနိုင်ငံ၏ မျက်နှာကြီး ကုမ္ပဏီတစ်ခုဖြစ်သော Sistema ၏ ပင်မရှယ်ယာရှင်၊ ဥက္ကဋ္ဌတစ်ဦးဖြစ်သည်။
၂၀၀၆ ခုနှစ် မတ်လတွင် ထိုကုမ္ပဏီ၏ ရှယ်ယာ ၆၂%ကို သူက ထိန်းချုပ်ကိုင်တွယ်သည်။
ရုရှားကုမ္ပဏီ Sitronics ၏ ပိုင်ရှင်လည်းဖြစ်သည်။
သူသည် ၁၉၇၃ ခုနှစ်တွင် ဓာတုဗေဒ မာစတာဘွဲ့နှင့် ၁၉၈၀ ခုနှစ်တွင် စီးပွားရေးမာစတာဘွဲ့၊ ၁၉၈၆ ခုနှစ်တွင် စီးပွားရေး PhD ကိုရရှိခဲ့သည်။
မော်စကိုမြို့တော်ဝန် Yuri Luzhkov နှင့် ယောက်ဖတော်စပ်သူ အိမ်ထောင်သည်ဖြစ်ပြီး သားသမီး ၂ ဦးရှိသည်။
၂၀၀၈ ခုနှစ်တွင် သူက အင်္ဂလိပ်ဘောလုံးအသင်း Sheffield Wednesday ကို ဝယ်ယူတော့မည်ဟု ကောလဟာများထွက်ပေါ်ခဲ့သေးသည်။
အပိုဆောင်းကြည့်ရှုစရာများ Sistema website The World's Billionaires: #93 Vladimir Yevtushenkov (2007) Forbes.com Category:သန်းကြွယ်သူဌေးများ။
အီတလီနိုင်ငံ မီလန်မြို့တွင် ၁၉၃၅ ခုနှစ် မေလ ၂၂ ရက်နေ့တွင် မွေးဖွားခဲ့သူ Leonardo Del Vecchio သည် ကွာလတီအမြင့်စား မျက်မှန်ဘောင်များကို ထုတ်လုပ်ရောင်းချသည့် ဒေါ်လာ ၃ ဘီလီယံ လုပ်ငန်း Luxottica ကုမ္ပဏီကို စတင်တည်ထောင်ခဲ့သူဖြစ်ပြီး ထိုကုမ္ပဏီ၏ ဥက္ကဋ္ဌလည်း ဖြစ်သည်။
၂၀၀၉ ခုနှစ် Forbes မဂ္ဂဇင်း၏ဖော်ပြချက်အရ သူသည် အီတလီတွင် Michele Ferrero ပြီးလျှင် ဒုတိယအချမ်းသာဆုံးဖြစ်ပြီး ကမ္ဘာပေါ်တွင် ၇၁ ယောက်မြောက် အချမ်းသာဆုံး ဖြစ်သည်။
အတ္ထုပ္ပတ္တိ သူသည် အီတလီနိုင်ငံ မီလန်မြို့တွင် ၁၉၃၅ ခုနှစ်တွင် မွေးဖွားခဲ့ပြီး ငယ်စဉ်ကလေးဘဝက ဆင်းရဲနွမ်းပါးသည်။
သူ၏ဖခင်သည် သူ့ကိုမမွေးဖွားခင် ငါးလအလိုတွင် သေဆုံးခဲ့သည်။
သူ၏မိခင်က ဆက်လက်ကျွေးမွေးထားနိုင်ခြင်းမရှိသဖြင့် သူ့ကိုမိဘမဲ့ကျောင်းသို့ ပို့ပစ်ခဲ့သည်။
ထိုအချိန်မှစ၍ ဆိုးဆေးဆိုးခြင်း၊ ကိရိယာလက်နက်များပြုလုပ်ခြင်းတို့ကို သင်ယူခဲ့ပြီး သူ၏ကျွမ်းကျင်မှု ကို မျက်မှန်အစိတ်အပိုင်းများပြုလုပ်သည့်အပေါ် ဇောင်းပေးခဲ့သည်။
၁၉၆၁ တွင် သူသည် အီတလီမျက်မှန်များ၏ဘူမိနက်သန်နေရာဖြစ်သော Belluno ရှိ အစိတ်အပိုင်း နယ်ပယ် Agordo သို့ပြောင်းလာခဲ့သည်။
ကုမ္ပဏီအသစ်မှာ Luxottica s.a.s ဖြစ်ပြီး ကန့်သတ်အစုစပ်လုပ်ငန်းလေးဖြစ်သည်။